BÁRBARA LÓPEZ RAMÓN, SOTSSECRETÀRIA DE L’ AJUNTAMENT DE PICANYA (VALÈNCIA)


CERTIFIQUE: Que la Junta de Govern Local, en sessió ordinària celebrada el dia 11 d’abril de 2024, sota la Presidència del Sr. Alcalde, Josep Almenar i Navarro, va adoptar, entre d’altres, el següent acord:

“4.-SERVEIS SOCIALS
4.1.- Expediente 1813653N: CONVOCATÒRIA REGULADORA DE LA CONCESSIÓ DE SUBVENCIONS DESTINADES A LA PRESTACIÓ DEL SERVEI CUINA QUE CUIDA, EN MATERIA DE SERVEIS SOCIALS D'ATENCIÓ PRIMÀRIA BÀSICA DEL MUNICIPI DE PICANYA PER A L'ANY 2024
Es presenta la següent

“Proposta d’acord a la Junta de Govern Local en relació amb l’aprovació de la convocatòria reguladora de subvencions destinades al servei “Cuina que Cuida” en matèria de serveis socials d’Atenció Primària Bàsica del municipi de Picanya per a l’any 2024.

Emilia Jiménez Pardo, coordinadora del departament de Serveis Socials de l’Ajuntament de Picanya, exposa: 


El servei “Cuina que Cuida”, consisteix en un programa de prevenció dirigit a persones majors que té com a objectiu general, facilitar que la persona sol·licitant puga mantenir-se en el seu domicili habitual quan necessite ajuda per poder atendre les seues necessitats alimentàries, al mateix temps que contribueix a millorar la qualitat de vida i de nutrició per entendre que, una nutrició adequada afavoreix de manera decisiva la salut, benestar i qualitat de vida de totes les persones i, especialment, de les persones majors. 
L’objectiu del servei és facilitar una alimentació correcta a un segment de la població amb dificultats per mantenir hàbits alimentaris saludables.


Vist allò exposat es proposa a la Junta de Govern Local que s’adopte el següent acord:

Primer.- Aprovar la convocatòria reguladora de les subvencions destinades al servei “Cuina que Cuida” en matèria de Serveis Socials d’Atenció Primària Bàsica del municipi de Picanya, per a l’any 2024.

CONVOCATÒRIA REGULADORA DE LA CONCESSIÓ DE SUBVENCIONS DESTINADES A LA PRESTACIÓ DEL SERVEI CUINA QUE CUIDA, EN MATERIA DE SERVEIS SOCIALS D'ATENCIÓ PRIMÀRIA BÀSICA DEL MUNICIPI DE PICANYA PER A L'ANY 2024 
 
1. - OBJECTE I NATURALESA DE L’AJUDA.  
La present convocatòria té com a objecte establir les normes per les quals ha de regir-se la sol·licitud i concessió d'ajudes per al programa “Cuina que cuida”, destinada a finançar en un percentatge, el servei de subministrament de menjar a domicili per a persones majors, empadronades a Picanya .  
Amb aquest servei es pretén oferir una dieta favorable en el mateix domicili de la persona beneficiària i que s'adapte a les seues necessitats.  
Consisteix en el lliurament diari en el domicili de la persona beneficiària del menjar i del berenar, tots el dies de l’any laborables de dilluns a divendres, i un menú especial 16 dies a l’any  festius de caràcter nacional, autonòmic o local. El menú inclou: primer plat, segon plat i postres, i s'adaptarà a les necessitats nutritives de cada persona,:  
- N: dieta basal o normal  
- D: dieta saludable  
- A: dieta diabètica  
- M: dieta de fàcil masticació 
 
L'objecte de l'ajuda serà 5’182 euros (IVA inclòs) del cost del menú diari servit (7’62€, IVA inclòs), i els altres 2’438 euros (IVA inclòs) aniran a càrrec de la persona beneficiària. El lliurament del menjar en el domicili de la persona usuària serà des de les 9 hores fins a les 14.30 hores. L'empresa distribuïdora comunicarà prèviament a cada persona usuària, l'hora aproximada de lliurament. El lliurament podrà realitzar-se en un domicili contigu o pròxim, sempre que la persona usuària ho indique prèviament. Les ajudes previstes en la present convocatòria estaran subjectes als principis de publicitat, transparència, objectivitat, igualtat i no discriminació en la seua gestió, així com als requisits d'eficiència en el compliment d'objectius i eficiència en l'assignació i utilització dels recursos públics; i es concediran en règim de concurrència competitiva. 

2. - LEGISLACIÓ APLICABLE.  
En tot el no previst en la present convocatòria, caldrà ajustar-se a allò que s'ha disposat en:  
· La Llei de Bases del Règim Local (Llei 7/1985, de 2 d'abril), Reguladora de les Bases del Règim Local.  
· Llei 39/2015, d'1 d'octubre, del Procediment Administratiu Comú de les Administracions Públiques.  
· Llei 38/2003, de 17 de novembre, General de Subvencions.  
· Reial Decret Legislatiu 2/2004, de 5 de març, per la que s’aprova el text refós de la Llei reguladora de les hisendes locals .  
· Reial Decret 887/2006, de 21 de juliol de 2006, pel qual s'aprova el Reglament de la Llei 38/2003 General de Subvencions i en la legislació administrativa sobre procediment administratiu comú, i la resta de disposicions de desplegament. 
· Llei 3/2019, de 18 de febrer, de Serveis Socials inclusius de la Comunitat valenciana. 
 
3. - CRÈDIT PRESSUPOSTARI I QUANTIA DE LES AJUDES.  
El finançament de les ajudes regulades en la present convocatòria serà amb càrrec a l'aplicació pressupostària 2315.480 del Pressupost General de l'Ajuntament de Picanya de 2024, i per l'import màxim de  28.418,65 euros, quantitat subvencionada per Diputació de València.  
El dit crèdit es destinarà a la concessió d ’ajudes per al programa “Cuina que cuida” per a persones majors, amb residència a Picanya, que reunisquen els requisits que fixa la present convocatòria, la sol·licite, i, en el seu cas, siga concedida.  
 
4. - RÈGIM DE CONCESSIÓ.  
El procediment assignat per a la concessió d'ajudes serà en règim de concurrència competitiva, sent d’aplicació per a la valoració de les sol·licituds el següent Barem: 
INFORME SOCIAL  
Unitat de convivència: 
• Més d'una persona,                                         ..........................................2  
• La persona sol·licitant conviu amb alguna amb dependència................. 4  
• Persona sola ...................................................................................  .....  6  
 
Pensió mitjana mensual (14 mensualitats/12 meses): 
En el cas de cònjuges la suma de les pensions es dividirà per 2 per a obtindre la pensió mitjana individual, a l'efecte d ’aplicar el barem.  
• Menys de 525 €..................................................................          .... ......10  
• Més de 525 €.i menys de 650 €. ...................................................   ........ 9  
• Més de 650 €.i menys de 750 €................................................    ............ 8  
• Més de 750 €.i menys de 850 €................................................    ............ 7  
• Més de 850 €.i menys de 950 €. ...............................................  ............. 6  
• Més d e 950 €.i menys de 1050. €. .............................................   .......... 5  
• Més de 1.050 €.i menys de 1.150 €............................................   ........... 4  
• Més de 1.150 €.i menys de 1.250 €.........................................    ............. 3  
• Més de 1.250 €.i menys de 1.350 €.........................................    ............. 2  
• Més de 1.350 €.i menys de 1.450 €......................................    ................ 1  
• Més de 1.450 €.......................................................................   ................ 0  
 
Edat:  
• De 65 a 70 anys................................................................................... 1  
• De 71 a 80 anys .................................................................................. 2  
• De 81 a 85 anys. ................................................................................. 4  
• Més de 85 anys .................................................................................. 6 
 
Certificat Minusvalidesa:  
• Igual o superior al 33% i inferior al 65%. .......................................... 2  
• Igual o superior al 65% i inferior al 75%.. ......................................... 4  
• Igual o superior al 75%...................................................................... 6  
 
Grau de dependència emès per la Conselleria d’Igualtat i Polítiques Inclusives 
Grau 1                                                2 
Grau 2                                                4 
Grau 3                                                6 
 
Altres circumstàncies:  
Es valorarà aquest apartat en el supòsit de situacions específiques que s'estime oportú considerar i que no han sigut contemplades en altres paràmetres establits:            10  
 
La numeració de cada apartat són punts. 
 
5. - PUBLICITAT.  
 
A la present convocatòria es donarà publicitat en el Butlletí Oficial de la Província (BOP) a través de la Base de Dades Nacional de Subvencions, publicació en el tauler d'anuncis de l'Ajuntament de Picanya i a través de la pàgina web municipal www.picanya.org  
 
6. - REQUISITS DE LES PERSONES BENEFICIÀRIES.  
 
Per a poder optar a les ajudes, han de complir-se els requisits següents:  
1. Tindre 65 anys o més i ser persones jubilades o pensionistes.  
2. Tindre 60 anys, jubilades o pensionistes i trobar -se en situació de dependència .  
3. Majors de 18 anys amb discapacitat en situació de dependència, que convisquen amb la persona major beneficiària del programa.  
4. Tindre autonomia per a la preparació i ingesta dels aliments servits, o bé aportar compromís de familiars que es responsabilitzen d'aquesta tasca.  
5. Estar empadronat/a al municipi de Picanya.  
6. Necessitar el servei, acreditat mitjançant un informe social  
7. Sotmetre's a les actuacions de comprovació per part  de l'Ajuntament de Picanya, aportant quanta informació o documentació li siga requerida per al compliment d ’aquestes ajudes. 
8. No estar incurs en cap de les circumstàncies que impedeixen obtindre la condició de persona beneficiària assenyalades en l'art. 13 de la Llei 38/2003, de 17 de novembre, General de Subvencions.  
9. No incórrer en cap de les causes d'exclusió o incompatibilitat especificades en la base quinzena.  
Aquests requisits hauran de reunir-se a la data de sol·licitud de l'ajuda. 
 
A a l'empara del que estableix l'art. 13.2 LGS s’establix l'exempció del requisit de trobar-se al corrent de les obligacions tributàries i amb la Seguretat Social. 
 
7. SOL·LICITUDS. 
 
Les sol·licituds es presentaran en el model normalitzat facilitat per l'Ajuntament de Picanya junt amb la documentació requerida en la present convocatòria. 
 
En cas de sol·licituds per a diverses persones de la mateixa unitat de convivència s'haurà de formalitzar una sol·licitud per a cada un/a d'ells o elles.  
 
Les sol·licituds, degudament complimentades, han d'acompanyar-se de la documentació següent:  
 
a.- Instància, sol·licitud  
En el cas que la persona sol·licitant estiga amb mesures de suport judicials (antiga incapacitat judicial), les sol·licituds hauran d'anar firmades pel representant legal de la persona sol·licitant i documentació acreditativa de la representació. 
 La sol·licitud inclourà declaració d'estar al corrent de les seues obligacions tributàries (Agència Tributària) i amb la Seguretat Social (Tresoreria General de la Seguretat Social), així com de no estar incursa en cap de les causes que li impedeixen obtindre la condició de beneficiari o beneficiària de subvencions previstes en l'article 13 de la Llei 38/2003, de 17 de novembre, General de Subvencions i de no percebre altres ajudes que resulten incompatibles segons la present convocatòria. A més, inclourà el compromís de sotmetre's a les actuacions fiscalitzadores que puga emprendre la Intervenció de l'Ajuntament, si és el cas.  
La presentació d’aquesta declaració comportarà l'autorització de la persona sol·licitant perquè l'Ajuntament puga obtindre de forma directa, a través de Certificacions telemàtiques, les certificacions a emetre per l'Agència Estatal de l'Administració Tributària i per la Tresoreria General de la Seguretat Social.  
b. Informe Social.  
c. Certificat dels ingressos de la unitat de convivència (pensió mensual). 
d. Declaració jurada de no percebre ajuda amb la mateixa finalitat de cap organisme oficial o privat i acceptació de la present convocatòria (reflectit en la instància de la sol·licitud). 
e. Qualificació de discapacitat, en el cas que procedisca, emesa per l'òrgan competent. 
f. Compte bancari per domiciliar els rebuts. 
 
8. - ACCEPTACIÓ DE LA CONVOCATÒRIA.  
 
La firma de la sol·licitud per a participar en esta convocatòria implica, a tots els efectes, l'acceptació íntegra de la present convocatòria, així com de les decisions que d'acord amb la mateixa puga prendre la Comissió de prestacions econòmiques i la resta d'òrgans competents. La dita firma suposa també la certesa i veracitat de totes les dades consignades en la sol·licitud i en la documentació que l'acompanye, reservant-se l'Ajuntament de Picanya les facultats i quantes funcions d'inspecció i control es consideren pertinents, d'acord amb les disposicions vigents, per a tot allò que està relacionat amb la present convocatòria. 
 
9. TERMINI I LLOC DE PRESENTACIÓ DE SOL·LICITUDS. 
 
El termini de presentació d'instàncies començarà l’1 de març de 2024 i finalitzarà el 30 de novembre de 2024.  
 
De conformitat amb l’establert en la Llei General de Subvencions, les administracions concedents comunicaran a la Base de Dades Nacionals de Subvencions el text de la convocatòria i la informació requerida per la Base de Dades. La BDNS traslladarà al diari oficial corresponent de l'extracte de la convocatòria, per a la seua publicació.  
 
La convocatòria d ’aquestes ajudes es publicarà en el Butlletí Oficial de la Província de València, a través de la Base de Dades de Subvencions (BDNS), segons el procediment legalment establit.  
 
Les sol·licituds es presentaran en el Registre General de l'Ajuntament de Picanya, Plaça Espanya, 1, Picanya, CP 46210, o mitjançant la seu electrònica de l’Ajuntament de Picanya. 
 
10. – ESMENES. 
 
En el cas que una sol·licitud no aportara els documents justificatius dels requisits o que els documents aportats foren insuficients, se li donarà a la persona sol·licitant un termini de 10 dies hàbils per a esmenar la seua sol·licitud. Transcorregut el dit termini sense haver -los aportat o com a conseqüència que els aportats no foren prou justificatius, s'entendrà desistida la sol·licitud.  
 
11. - PROCEDIMENT D'AVALUACIÓ DE SOL·LICITUDS D'AJUDES.  
 
L'òrgan competent de la instrucció dels expedients serà el Departament de Serveis Socials de l'Ajuntament de Picanya. L'òrgan avaluador dels expedients serà la Comissió de Prestacions Econòmiques, per a la concessió de “Subvencions Cuina que cuida”. 
 
L'òrgan competent per a la resolució dels expedients serà l'Alcaldia o òrgan en qui delegue.  
 
El procediment serà el següent:  
La instrucció del procediment es durà a terme pel Departament de Serveis Socials de l'Ajuntament de Picanya. La persona treballadora social de referència, estudiarà les sol·licituds presentades podent dur a terme les actuacions que considere necessàries per a la determinació, coneixement i comprovació de les dades en virtut de les quals ha de formular-se la proposta de resolució.  
 
S’ emetrà un informe d'avaluació de les sol·licituds o peticions, conforme amb els criteris, formes i prioritats de valoració establits en la present convocatòria.  
 
A la vista de l'expedient i de l'informe, i, fins que no s’esgote la dotació pressupostària, formularà la proposta de resolució, degudament motivada, que haurà de notificar-se a les persones interessades en la forma que establisca la convocatòria. 
 
12. - COMPOSICIÓ DE L'ÒRGAN COL·LEGIAT PER A LA VALORACIÓ DE LES SUBVENCIONS.  
 
La Comissió de Valoració als efectes de l'emissió de l'informe preceptiu establit en l'art 22.1 LGS, en el que es concrete el resultat de l'avaluació i valoració efectuada tindrà la composició  de la Comissió de prestacions econòmiques de l’Ajuntament de Picanya  
 
13. - CONCESSIÓ DE LES AJUDES.  
 
La proposta de concessió o denegació de les ajudes corresponent a cada beneficiari o beneficiària serà elevada a l'Alcaldia per a procedir a la seua resolució mitjançant un decret d'alcaldia.  
 
En compliment de la Llei 38/2003, de 17 de novembre, General de Subvencions, es procedirà a la remissió a la Base de Dades Nacional de Subvencions de la informació sobre les resolucions de concessió recaigudes, en els termes establits en la mateixa.  
Una vegada resoltes les concessions es procedirà, així mateix, a comunicar les ajudes concedides per mitjà de la notificació a les persones interessades. 
 
14. – FORMA DE PAGAMENT.  
 
1. El pagament de l'ajuda es farà directament a l'empresa subministradora de menjar dins del programa "Cuina que cuida", amb l'autorització EXPRESSA de la persona sol·licitant (inclosa en la sol·licitud) i del CREDITOR. 
 
2. El pagament s ’efectuarà amb càrrec al dret de cobrament cedit per la persona beneficiària a favor de l'empresa col·laboradora emissora de la factura. La persona beneficiària de l'ajuda concedida, accepta la seua obligació d'aportar directament a l'empresa la part no subvencionada. 
 
 15. - COMPATIBILITAT /INCOMPATIBILITAT AMB ALTRES SUBVENCIONS I/O AJUDES.  
 
La percepció d'esta ajuda de l'Ajuntament de Picanya serà incompatible amb qualsevol altra subvenció o ajuda econòmica, pública o privada, que tinga la mateixa finalitat i persona beneficiària.  
 
L'incompliment de les condicions imposades per a aconseguir l'ajuda o el falsejament de dades suposaran la immediata pèrdua de l'ajuda, amb la reclamació a l'interessat o la interessada de la quantitat disposada i el no poder sol·licitar posteriors subvencions. 
 
16. - TRIBUTACIÓ DE LES AJUDES.  
 
Les presents ajudes se subjectaran a la declaració de l’IRPF, segons estableix la Llei 35/2006, de 28 de novembre, sobre l'Impost de la Renda de les Persones Físiques i la seua normativa de desenvolupament. 
 
17. - CONTROVÈRSIES DE LA PRESENT CONVOCATÒRIA.  
 
En cas de dubte o interpretació de la convocatòria, acord de resolució o qualsevol altre document de l'expedient, resoldrà l'Òrgan concedent.  
 
18. - CAUSES I PROCEDIMENT DE REINTEGRAMENT DE LES AJUDES.  
 
De conformitat amb el que estableix l'article 37 de la Llei 38/2003, de 17 de novembre, General de Subvencions, es procedirà al reintegrament de les quantitats percebudes i l'exigència de l’interès de demora corresponent des del moment del pagament de l’ajuda fins a la data en què s'acorde la procedència del reintegrament, en els casos següents:  
 
• Haver obtingut l’ajuda falsejant les condicions requerides o ocultant aquelles que ho hagueren impedit. 
• Resistència, excusa, obstrucció o negativa a les actuacions de comprovació i control financer previstes en els articles 14 i 15 de la LGS.  
• La concurrència de subvencions, ajudes, ingressos o recursos per a la mateixa finalitat, procedents de qualsevol Administració o ens públic o privat, nacional, de la Unió Europea o d'organismes internacionals.  
• També suposarà la pèrdua de l’ajuda l’incompliment de l’obligació de l’abonament a l’empresa subministradora del menjar de la part no subvencionada per l’Ajuntament. 
 
Pel que fa a la naturalesa d'estos crèdits a reintegrar caldrà ajustar -se al que disposa l'article 38 de la Llei 38/2003, de 17 de novembre, General de Subvencions .  
 
El procediment de reintegrament es regirà pel que disposa el capítol II del Títol II, de la Llei 38/2003, de 17 de novembre, General de Subvencions.  
 
19. – RECURS.  
 
La resolució que es dicte a l'empara de la present convocatòria esgota la via administrativa i contra ella podrà interposar-se recurs potestatiu de reposició, en el termini d'un mes a comptar de l'endemà de la publicació, davant del mateix òrgan que la va dictar.  
 
Tot això sense perjuí que en ambdós supòsits, la persona interessada puga interposar directament recurs contenciós administratiu en la forma, termini i condicions fixades en l'article 46 de la Llei 29/98 de 13 juliol, Reguladora de la Jurisdicció Contenciosa Administrativa, o qualsevol altre recurs que estime pertinent 

Segon.- Publicar en el Butlletí Oficial de la Província de València, així com en el tauler d'anuncis de la Seu electrònica de l'Ajuntament de Picanya i portal de transparència, el contingut del present acord.

Tercer.- Donar compte a la BDNS del contingut del present acord.”

LA JUNTA DE GOVERN LOCAL APROVA PER UNANIMITAT LA PROPOSTA PRESENTADA”


I per a que així conste als efectes adients, signe la present amb l’advertència de l’establert de l’article 206 del RD 2568/1986, de 28 de novembre, Reglament d’Organització, Funcionament i Règim Jurídic de les Entitats Locals, amb el vistiplau del Sr. Alcalde.

